PATVIRTINTA

Šalčininkų r. Jašiūnų lopšelio-

darželio „Žilvitis“

direktoriaus 2019 m. rugsėjo 9 d.

įsakymu Nr. V-47

**ŠALČININKŲ R. JAŠIŪNŲ LOPŠELIO-DARŽELIO „ŽILVITIS“**

**MOKYTOJŲ (AUKLĖTOJŲ) SKATINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šalčininkų r. Jašiūnų lopšelio-darželio „Žilvitis“ mokytojų (auklėtojų) skatinimo tvarkos aprašas (toliau – Aprašas) nustato mokytojų (auklėtojų) skatinimo skyrimo tvarką.
2. Aprašas parengtas vadovaujantis Lietuvos Respublikos darbo kodeksu, lopšelio-darželio bendruomenės siūlymais.
3. Aprašo tikslas – įvertinti darbuotojų veiklą ir skatinti juos už labai gerą, sąžiningą, kūrybišką darbą, iniciatyvumą, pareigingumą ir veiklos rezultatus.
4. Aprašo uždaviniai:
   1. padėkoti už kūrybingą ugdymo proceso organizavimą (ugdomieji projektai, netradicinės veiklos kitoje aplinkoje, renginiai);
   2. skatinti darbuotojus inicijuoti, priimti ir įgyvendinti sprendimus, kuriant lopšelio-darželio gyvenimą kartu su vaikais.

**II SKYRIUS**

**SKATINIMO KRITERIJAI**

5. Mokytojai gali būti skatinami šiais atvejais:

5.1. mokinių pasiekimai darželyje ir už ribų: kultūros ir kitų įstaigų organizuotuose konkursuose, festivaliuose ir kt.;

5.2. dalyvavimas ir pranešimų skaitymas respublikinėse konferencijose;

5.3. rajoninių, respublikinių ir tarptautinių projektų koordinavimas, jų įgyvendinimas;

5.4. asmeninių ir profesinių jubiliejinių sukakčių progos.

**III SKYRIUS**

**MOKYTOJŲ SKATINIMO FORMOS**

6. Mokytojų skatinimo formos:

6.1. žodinė padėka už vaikų paruošimą ir jų dalyvavimą įvairiuose renginiuose;

6.2. direktoriaus įsakymu pagrįsto padėkos rašto viešasis įteikimas lopšelio-darželio bendruomenės susirinkimuose ir paviešinimas elektroninėje erdvėje;

6.3. piniginė išmoka (pagal lopšelio-darželio finansines galimybes);

6.4. viena papildoma laisva diena prie darbuotojo kasmetinių atostogų už dalyvavimą renginiuose nedarbo dienomis/valandomis (vienos dienos dalyvavimas – viena laisva diena);

6.5. pažintinė – edukacinė išvyka lopšelio-darželio kolektyvui (pagal finansines galimybes) už labai gerą, sąžiningą, kūrybišką darbą, iniciatyvumą, pareigingumą;

6.6. raštinė/piniginė savininko padėka (lopšelio-darželio administracijos siūlymu).

**IV SKYRIUS**

**SKATINIMO PROCEDŪRA**

8. Skatinimo forma ir dydis nustatomas pagal šiame Apraše pateiktus kriterijus ir formas.

**V SKYRIUS**

**BAIGIAMOSIOS NUOSTATOS**

9. Mokytojų skatinimas vykdomas visus mokslo metus.

10. Piniginės priemokos dydis skiriamas atsižvelgiant į veiklos pobūdį, įdėtas pastangas ir gautą rezultatą, derinant su Darbo taryba.

11. Visi piniginiai išmokėjimai vykdomi iš darbo užmokesčio fondo lėšų, neviršijant darbuotojų atlygio dydžio.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_